ΦΥΛΛΟ ΕΡΓΑΣΙΑΣ ΓΙΑ ΤΟΥΣ ΒΑΛΚΑΝΙΚΟΥΣ ΠΟΛΕΜΟΥΣ


1. Να εξηγήσετε το περιεχόμενο των ακόλουθων ιστορικών όρων: Βαλκανικοί Πόλεμοι

2.Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη Σωστό, αν η πληροφορία είναι σωστή, ή τη λέξη Λάθος, αν η πληροφορία είναι λανθασμένη:

1.. Στον Β΄ Βαλκανικό Πόλεμο πολέμησαν οι Έλληνες και Σέρβοι εναντίον των Βουλγάρων.
2. Κερδισμένες από τους Βαλκανικούς πολέμους βγήκαν η Βουλγαρία και η Τουρκία.
3. Και στους δύο Βαλκανικούς Πολέμους οι Έλληνες πολέμησαν εναντίον της Βουλγαρίας.
4. Η Αλβανία ήταν ένα από τα κράτη που πήραν μέρος στον Α΄ Βαλκανικό Πόλεμο.
5. Τα βόρεια σύνορα της Ελλάδας έως τους Βαλκανικούς Πολέμους δεν ξεπερνούσαν τη Θεσσαλία.
6.Στον Α' Βαλκανικό Πόλεμο οι σύμμαχοι Βούλγαροι, Έλληνες, Σέρβοι και Μαυροβούνιοι πολέμησαν εναντίον των Τούρκων.
7. Στον Β' Βαλκανικό Πόλεμο οι Έλληνες ήταν σύμμαχοι με τους Βούλγαρους. 


3 Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
Κατά τον Α΄ Βαλκανικό Πόλεμο συμμάχησαν οι:
α. Έλληνες, Βούλγαροι, Σέρβοι και Μαυροβούνιοι εναντίον των Τούρκων
β. Έλληνες, Βούλγαροι, Σέρβοι και Ρουμάνοι εναντίον των Τούρκων
γ. Έλληνες, Σέρβοι και Μαυροβούνιοι εναντίον των Βουλγάρων
δ. Έλληνες, Σέρβοι και Ρουμάνοι εναντίον των Βουλγάρων



4.Συνδυάζοντας τις ιστορικές σας γνώσεις με πληροφορίες που θα αντλήσετε από το κείμενο που σας δίνεται, να απαντήσετε στα ακόλουθα ερωτήματα: 
α. Πώς αντιμετωπίστηκαν οι υπόδουλες εθνότητες της Οθωμανικής Αυτοκρατορίας μετά το κίνημα των Νεότουρκων (1908);          					          (μονάδες 12)                                                                                   
β. Πώς επηρέασε η πολιτική των Νεοτούρκων και των Μεγάλων Δυνάμεων τη στάση των Βαλκανικών χωρών απέναντι στην Οθωμανική Αυτοκρατορία κατά τον Α’ Βαλκανικό Πόλεμο (1912-13); 									          (μονάδες 13)
                                                                                                                                              Μονάδες 25
ΚΕΙΜΕΝΟ 
[bookmark: _GoBack]Μετά την επανάσταση του 1908 και τη νίκη του εθνικού κινήματος των «Νεοτούρκων», η θέση των χριστιανικών πληθυσμών της Ευρωπαϊκής Τουρκίας γινόταν πολύ δύσκολη. Παρά το Σύνταγμα και τη «μεταρρύθμιση», οι διώξεις, το κλείσιμο των σχολείων και άλλα μέτρα καταπίεσης εναντίον των χριστιανών της Μακεδονίας και της Θράκης πολλαπλασιάζονται. Ο κοινός κίνδυνος υποχρεώνει τις διάφορες εθνότητες αυτών των περιοχών να αναζητήσουν κάποια βάση συμβιβασμού. […] Η ακεραιότητα της Οθωμανικής Αυτοκρατορίας δεν έχει πια ενδιαφέρον ούτε για την Αγγλία ούτε για τη Γαλλία κι ακόμη λιγότερο για τη Ρωσία. Η εθνική ελληνική πολιτική δεν βρίσκεται πια σε διαφωνία με την ανατολική πολιτική της Μεγάλης Βρετανίας. Έτσι κλείνονται συμμαχίες ανάμεσα στην Ελλάδα και στη Σερβία, ανάμεσα στη Σερβία και στη Βουλγαρία με την εγγύηση και τη διαιτησία της Ρωσίας κι ανάμεσα στην Ελλάδα και στη Βουλγαρία […]. Η Βαλκανική Συμμαχία πραγματοποιείται.
Σβορώνος Γ. Ν., Επισκόπηση της Νεοελληνικής Ιστορίας, Θεμέλιο, Αθήνα 1986, σσ. 116-117.
[bookmark: _Hlk116667458]5.Συνδυάζοντας τις ιστορικές σας γνώσεις με τις απαραίτητες πληροφορίες από το κείμενο που σας δίνεται, να απαντήσετε στα εξής:
α. Ποιο ήταν το αποτέλεσμα των βαλκανικών πολέμων (1912-1913) για τους Τούρκους και πώς αυτό αποτυπώνεται στον στρατιωτικό και διπλωματικό τομέα;
                                                                                                                                               (μονάδες 10)
β. Ποιοι λόγοι συνέβαλαν σε αυτό το αποτέλεσμα;
                                                                                                                                               (μονάδες 15)
Μονάδες 25
[bookmark: _Hlk69333051]ΚΕΙΜΕΝΟ
[bookmark: _Hlk117413632]Οι δυτικοί στρατιωτικοί ειδικοί πίστευαν, σε γενικές γραμμές, ότι οι Τούρκοι θα αντιμετώπιζαν νικηφόρα τους βαλκανικούς πολέμους. Αλλά το αντίθετο συνέβη ευθύς εξαρχής. Ένας λόγος γι΄ αυτό ήταν η αριθμητική ανωτερότητα των συμμάχων, οι οποίοι παρέταξαν 715.000 άνδρες, ενώ οι Τούρκοι όχι παραπάνω από 320.000 τις πρώτες κρίσιμες εβδομάδες. Οι ενισχύσεις που αργότερα έφθασαν από την Ασία δεν κατάφεραν να αντισταθμίσουν τις μεγάλες απώλειες στο μέτωπο. Εξάλλου, οι Τούρκοι δεν διακινδύνευαν εξασθένιση των δυνάμεων τους στην Ασία, επειδή φοβούνταν ρωσική εισβολή στον Καύκασο ή αραβική εξέγερση στο νότο. Επιπλέον, δεν μπορούσαν να μεταφέρουν στρατεύματα στα βαλκανικά λιμάνια, διότι ο ελληνικός στόλος διατηρούσε τον έλεγχο του Αιγαίου. Ο εξοπλισμός των συμμάχων ήταν ελαφρά ανώτερος και τα επιτελεία τους καλύτερα οργανωμένα. Αντίθετα, ο τουρκικός στρατός ήταν αποδιοργανωμένος μετά τις αλλαγές σε αξιωματούχους και οπλίτες, που είχαν επιφέρει οι πολιτικές αναστατώσεις του περασμένου έτους. 
Σταυριανός, Λ.Σ., Τα Βαλκάνια από το 1453 και μετά, (μτφρ. Ελ. Δελιβάνη), Βάνιας, Θεσσαλονίκη 2007.


